Udvidelse af Business Region Aarhus med Viborg Kommune 
Sagsfremstilling 
3.                   Udvidelse af Business Region Aarhus med Viborg Kommune - Åbent 
  
  
SAGENS INDHOLD 
[adresse] deltager i det tværkommunale erhvervssamarbejde Business Region Aarhus sammen med 
[adresse], [adresse], Randers, Silkeborg, Skanderborg, Odder, Samsø, Horsens, Hedensted og [adresse]. 
Business Region Aarhus omfatter en befolkning på ca. 860.000 indbyggere.  
  
Viborg Byråd har 16. december 2015 søgt om at blive en del af Business Region Aarhus. Ansøgningen fra Viborg 
Kommune er vedlagt sagen.  
  
Byrådet skal i denne sag tage stilling til, om Business Region Aarhus skal udvides med Viborg Kommune.  
  
Businessregioner er ved at blive en stadfæstet enhed i [adresse]. Ifølge KL er 8 ud af 10 danske kommuner en del af 
en business region. Samarbejdet i de enkelte business regions er forskelligt, men et gennemgående fællestræk er 
en målsætning om at tiltrække vækst og arbejdspladser. Den stigende urbanisering og deraf øgede konkurrence 
mellem byerne i et internationalt perspektiv forklarer delvist denne udvikling. 
  
I [adresse] er der to business regioner: Business Region Aarhus og Business Region MidtVest, der blev 
annonceret i november 2015. 
  
Viborg Kommune er på nuværende tidspunkt den eneste kommune i [adresse], der ikke er en del af en 
business region. Viborg Kommune har ca. 95.000 indbyggere. 
  
Business Region Aarhus definerer sig som et politisk interessefællesskab om vækst og udvikling. Business Region 
[adresse] er også en byregion, der udnytter de enkelte byer og områders styrker, så de komplementerer hinanden. 
Man taler om, at kommunerne i Business Region Aarhus sammen kan gøre en større forskel for erhvervslivet end de 
enkelte kommuner hver for sig. Det er bl.a. på grund af arbejdskraftens, varers og tjenesteydelsers øgede mobilitet – 
samt af regionens samlede erhvervsmæssige styrkepositioner.  
  
Viborg Kommunes ansøgning om medlemskab af fællesskabet Business Region Aarhus skal ses i lyset af, at 
kommunerne i [adresse] i stigende grad varetager interesser i forhold til byernes fremtidige konkurrenceevne 
 
Byråd 
26. januar 2016 
Sagsnr. 710-2014-
24111 
Dok.nr. 710-2016-
18425 
Sagsbehandler 
DPJALJ 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
internationalt og nationalt i business regioner. Dertil kommer, at udviklingen af Viborg Kommunes erhvervsmæssige 
styrkepositioner (investeringer på IKT området, styrket videnmiljø på fødevareområdet og globale orienterede 
produktionsvirksomheder) hænger tæt sammen med de erhvervsmæssige styrkepositioner i Business Region 
[adresse], og hvor IKT, fødevarer, og produktion er i særligt strategisk fokus. 
  
Business Region Aarhus står over for mange spændende opgaver i 2016. Det primære fokus på 
infrastrukturområdet er en udvidelse af Østjyske Motorvej E45, i første omgang på den mest belastede strækning 
mellem Skanderborg og [adresse] og en masterplan for en udvidelse af hele strækningen fra Vejle til Randers. Heri 
indgår også mobilitetskommissionens arbejde. Samtidig arbejdes der med at konkretisere fælles udvikling inden for 
turisme, produktion, fødevarer, IKT og smarte fællesskaber.  
  
Business Region Aarhus har således også en interesse i at samarbejde med Viborg Kommune om fælles 
interesser og rammevilkår for virksomhederne. 
  
VURDERING 
For Favrskov Kommune vurderes udvidelsen af Business Region Aarhus at være relevant. Dels vil Viborg Kommune 
kunne medvirke til at styrke Business Region Aarhus´ fælles interesser, og dels vil Viborg Kommunes deltagelse 
kunne bevirke, at virksomhederne i i byregionens nordvestlige del får endnu større fokus.  
  
Viborg Kommunes deltagelse vil endvidere kunne skabe endnu større opmærksomhed om realisering af den 
fastlagte motorvej mellem Århus og Viborg (rute 26).  
  
Kommunaldirektøren anbefaler derfor, at Favrskov Kommune tilslutter sig, at Viborg Kommune optages i Business 
Region Aarhus. 
  
ØKONOMI 
Udvidelsen af Business Region Aarhus med Viborg Kommune har ingen økonomisk betydning for [adresse] 
Kommune. 
  
INDDRAGELSE 
Ansøgningen fra Viborg Kommune om optagelse i Business Region Aarhus fremsendes til behandling i de 11 byråd 
i Business Region Aarhus i januar 2016. 
  
Viborg Kommunes ansøgning behandles endeligt i den politiske styregruppe for Business Region Aarhus 24. 
februar 2016. Såfremt den politiske styregruppe godkender udvidelsen af Business Region Aarhus med Viborg 
Kommune, træder udvidelsen i kraft 24. februar 2016, hvor en samarbejdsaftale underskrives. 
  
INDSTILLING 
Kommunaldirektøren indstiller til Byrådet: 
  
1.    At godkende, at Business Region Aarhus udvides med Viborg Kommune. 
  
BESLUTNING 
  
Økonomiudvalget, 18. januar 2016: 
Fraværende: Anders Jeppesen 
  
Indstilles godkendt. 
  
Bilag 
  
Ansøgning fra Viborg Kommune om optagelse i 
Business Region Aarhus 
710-2015-360257 
  
  
  
Byråd, 26. januar 2016: 
Fraværende: Villads Olesen 
  
Godkendt. 
